**Dodatok č. 1/2020**

**K Všeobecne záväznému nariadeniu č. 1/2016 o nakladaní s komunálnymi odpadmi a s drobnými stavebnými odpadmi na území obce Sihelné**

Obecné zastupiteľstvo v Sihelnom na základe ustanovenia § 4 ods. 3 písm. g), § 6 ods. 1 zákona č. 369/1990 Z. z. o obecnom zriadení a v súlade so zákonom č. 79/2015 Z. z. o odpadoch a o zmene a doplnení niektorých zákonov v znení zmien a doplnkov vydáva tento dodatok:

# Čl. 1

# Predmet dodatku

Všeobecné záväzné nariadenie č. 1/2016 o nakladaní s komunálnymi odpadmi a s drobnými stavebnými odpadmi na území obce Sihelné sa mení takto:

V prvej časti VZN – **Úvodné ustanovenia sa vypúšťa §3 - Program odpadového hospodárstva.**

V druhej časti VZN – **Systém zberu a nakladania s jednotlivými druhmi odpadu sa v §10 Nakladanie s biologickými rozložiteľnými komunálnymi odpadmi mení bod 4.**

Bod 4, ktorý znie:

Obec v súlade s § 81 ods. 7 písm. b) bod 1 zákona o odpadoch nezabezpečuje vykonávanie triedeného zberu biologicky rozložiteľných kuchynských odpadov okrem tých, ktorých pôvodcom je fyzická osoba – podnikateľ a právnická osoba, ktorá prevádzkuje zariadenie spoločného stravovania. Dôvodom nezavedenia triedeného zberu komunálnych odpadov pre biologicky rozložiteľný kuchynský komunálny odpad je to, že:

* obec si uplatňuje výnimku z povinnosti zaviesť a zabezpečovať vykonávanie triedeného zberu biologicky rozložiteľného kuchynského odpadu v obci podľa § 81 ods. 21 písm. b) zákona o odpadoch, na základe ktorej obec preukáže, že 100 % domácností kompostuje vlastný odpad.

# Čl. 2

# Záverečné ustanovenia

1. Na tomto Dodatku č. 1 k VZN č. 1/2016 sa uznieslo Obecné zastupiteľstvo v Sihelnom, dňa ..........2020 uznesením č......../2020 a nadobúda účinnosť 01.01.2021.